CELEX: 32007R1290
Language: lv
Date: 2007-10-31 00:00:00
Title: Komisijas Regula (EK) Nr. 1290/2007 ( 2007. gada 31. oktobris ), ar ko atļauj kuģiem, kuri peld ar Zviedrijas karogu, atsākt mencu zveju Skagerakā

1.11.2007   
            
            
               LV
            
            
               Eiropas Savienības Oficiālais Vēstnesis
            
            
               L 287/10
            
         
      KOMISIJAS REGULA (EK) Nr. 1290/2007
   (2007. gada 31. oktobris),
   ar ko atļauj kuģiem, kuri peld ar Zviedrijas karogu, atsākt mencu zveju Skagerakā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vēra Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1) un jo īpaši tās 26. panta 4. punktu,
   ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (2), un jo īpaši tās 21. panta 3. punktu,
   tā kā:
   
               (1)
            
            
               Padomes 2006. gada 21. decembra Regulā (EK) Nr. 41/2007, ar ko 2007. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un – attiecībā uz Kopienas kuģiem – ūdeņos, kur nepieciešami nozvejas ierobežojumi (3), ir noteiktas kvotas 2007. gadam.
            
         
               (2)
            
            
               Zviedrija 2007. gada 4. jūnijā saskaņā ar Regulas (EEK) Nr. 2847/93 21. panta 2. punktu paziņoja Komisijai, ka tā paredzējusi aizliegt šīs valsts kuģiem zvejot mencas Skagerakā no 2007. gada 1. jūnija.
            
         
               (3)
            
            
               Komisija 2007. gada 21. jūnijā saskaņā ar Regulas (EEK) Nr. 2847/93 21. panta 3. punktu un Regulas (EK) Nr. 2371/2002 26. panta 4. punktu pieņēma Regulu (EK) Nr. 713/2007, ar ko nosaka aizliegumu kuģiem, kuri peld ar Zviedrijas karogu vai kuri reģistrēti Zviedrijā, zvejot mencas Skagerakā no iepriekš minētā datuma.
            
         
               (4)
            
            
               Saskaņā ar informāciju, ko Komisija saņēma no Zviedrijas iestādēm, Zviedrijai iedalītajā kvotā Skagerakā mencas vēl ir pieejamas. Tāpēc ir jāatļauj kuģiem, kuri peld ar Zviedrijas karogu vai ir reģistrēti Zviedrijā, zvejot mencas šajā zonā.
            
         
               (5)
            
            
               Šai atļaujai jāstājas spēkā 2007. gada 1. oktobrī, lai attiecīgo daudzumu mencu varētu nozvejot līdz kārtējā gada beigām.
            
         
               (6)
            
            
               Tādēļ Komisijas Regula (EK) Nr. 713/2007 ir jāatceļ no 2007. gada 1. oktobra,
            
         IR PIEŅĒMUSI ŠO REGULU.
   1. pants
   Atcelšana
   Ar šo atceļ Regulu (EK) Nr. 713/2007.
   2. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. To piemēro no 2007. gada 1. oktobra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 31. oktobrī
      
         
            Komisijas vārdā —
         
            zivsaimniecības un jūrlietu ģenerāldirektors
         
         Fokion FOTIADIS
         
      
   
   
      (1)  OV L 358, 31.12.2002., 59. lpp. Regulā grozījumi izdarīti ar Regulu (EK) Nr. 865/2007 (OV L 192, 24.7.2007., 1. lpp.).
   
      (2)  OV L 261, 20.10.1993., 1. lpp. Regulā jaunākie grozījumi izdarīti ar Regulu (EK) Nr. 1967/2006 (OV L 409, 30.12.2006., 11. lpp.). Labotā redakcija OV L 36, 8.2.2007., 6. lpp.
   
      (3)  OV L 15, 20.1.2007., 1. lpp. Regulā jaunākie grozījumi izdarīti ar Komisijas Regulu (EK) Nr. 898/2007 (OV L 196, 28.7.2007., 22. lpp.).
   
      PIELIKUMS
      
                  Nr.
               
               
                  58 — Zvejas atsākšana
               
            
                  Dalībvalsts
               
               
                  Zviedrija
               
            
                  Krājums
               
               
                  COD/03AN.
               
            
                  Sugas
               
               
                  Menca (Gadus morhua)
               
            
                  Zona
               
               
                  Skageraks
               
            
                  Datums
               
               
                  1.10.2007.